Gəlibmi
Dinib-danışsana, ay aşıq Bayram,
O bizim dağların yazı gəlibmi?
Əriyibmi o dağların qış qarı,
Ağçınqıla qoyun-quzu gəlibmi?

Yellər çırpınırmı, arana sarı,
Sellər uçururmu, barı-hasarı.
Nərgizlər, lalələr gülürmü barı,
Dağların bənövşə qızı gəlibmi?

Heyif ki, vədəsiz talandı Bəsti,
Min yol talansa da, qalandı Bəsti.
Sazıynan-sözüynən dolandı Bəsti,
Bəstinin dağlara sözü gəlibmi?
Qoşmalar